Krasnoarmeiskas (Saratovas)
Krasnoarmeiskas (rus. Красноармейск) – miestas Rusijoje, Saratovo srityje, 60 km į pietus nuo Saratovo, 15 km į vakarus nuo Volgos upės; rajono centras. Šalia miesto eina plentas Saratovas–Volgogradas, už 18 km yra Karamyšo geležinkelio stotis. Lengvoji (siuvimo, trikotažo), mechanikos, maisto, statybinių medžiagų pramonė. Veikia krašto muziejus.